OpenLLM-France/wikimedia huggingface dataset:
# Gustaaf De Smet

Gustaaf De Smet (Mariakerke, 15 de maig de 1935 - Oostakker, 25 de maig de 2020) fou un ciclista belga, professional entre 1957 i 1968. Com a ciclista amateur va prendre part en els Jocs Olímpics d'Estiu de 1956, on disputà, sense sort, tres proves del programa de ciclisme. Com a professional, en el seu palmarès destaquen els Quatre dies de Dunkerque de 1965, el Campionat de Flandes de 1964 i la Kuurne-Brussel·les-Kuurne de 1966.

## Palmarès

* 1956
** 1r al Tour de Flandes amateur
* 1960
** 1r a la Copa Sels
* 1961
** 1r al Circuit del Centre de Bèlgica
* 1962
** 1r a la Gant-Bruges-Anvers
** 1r als Boucles de la Lys
* 1963
** 1r al Gran Premi de Denain
** 1r al Nationale Sluitingsprijs
** 1r al Circuit de les Ardenes flamenques - Ichtegem
* 1964
** 1r al Campionat de Flandes
** 1r al Nationale Sluitingsprijs
** 1r al Circuit de les Regions Flamenques
* 1965
** 1r als Quatre dies de Dunkerque i vencedor de 3 etapes
** 1r al Gran Premi de Denain
* 1966
** 1r a la Kuurne-Brussel·les-Kuurne
** 1r a la Sint Martens-Lierde
* 1967
** 1r al Circuit de les Ardenes flamenques - Ichtegem
** 1r al Gran Premi Flandria-Zedelgem
* 1968
** 1r al Circuit de Houtland-Torhout
** 1r a la Brussel·les-Bievene

### Resultats al Tour de França

* 1965. Abandona (9a etapa)

## Referències

* ↑ «Gustaaf De Smet overleden: “Ook na zijn wielercarrière heel gedreven”», 30-05-2020. [Consulta: 31 maig 2020].
* 1 2 «Olympedia – Gustaaf De Smet». [Consulta: 28 desembre 2024].
* ↑ ONLUS®, Museo del Ciclismo Associazione Culturale. «Museo del Ciclismo - Gustaaf DESMET» (en italià). [Consulta: 28 desembre 2024].

## Enllaços externs

* Palmarès a sitiodeciclismo.net
* Palmarès a cyclebase.nl
# Gustav Jaenecke

Gustav Jaenecke (Charlottenburg, 22 de maig de 1908 - Bonn, 30 de maig de 1985), també Jänecke, va ser un jugador d'hoquei sobre gel i tennista alemany que va competir entre les dècades de 1920 i 1940.

## Jugador d'hoquei sobre gel

Durant la seva carrera esportiva va prendre part en tres edicions dels Jocs Olímpics d'Hivern, el 1928, 1932 i 1936. El millor resultat el va aconseguir als Jocs de Lake Placid de 1932, on guanyà la medalla de bronze en la competició d'hoquei sobre gel. El 1928 fou vuitè i el 1936 cinquè.
A nivell de clubs amb el amb el Berliner SC/SC Brandenburg guanyà deu campionats nacionals i amb el SC Riessersee en va guanyar tres més. El 1939 va publicar la seva autobiografia Jagd hinter dem Puck.
El 1998 fou inclòs a l'International Ice Hockey Federation Hall of Fame.

## Jugador de tennis

El 1931 jugà la final del Campionat d'Alemanya de tennis, que va perdre davant Roderich Menzel. El 1932 jugà amb Alemanya la final de la zona Europea de l'International Lawn Tennis Challenge, alhora que guanyà el Campionat d'Alemanya de Tennis individual. El 1935 va tornar a ser subcampió del títol nacional, que perdé davant Gottfried von Cramm.

## Referències

* ↑ Gustav JÄNECKE a olympics.com
* 1 2 «Olympedia – Gustav Jaenecke». [Consulta: 16 gener 2025].
* ↑ «Gustav Jaenecke» (en alemany). Germany's Sports Hall of Fame, 2023. [Consulta: 3 juliol 2023].
* ↑ «Eishockeypersönlichkeiten Deutschlands» (en alemany). Bürgerzeitung Duisburg [Duisburg, Germany].
* ↑ «A német hivatalos erőlista» (en hungarian). Tennisz és Golf. Egyesült Kő-, Könyvnyomda. Könyv- és Lapkiadó Rt. [[[Budapest]], Hungary], vol. III, 20, 01-11-1931, pàg. 394.
* ↑ «Deutscher Meister Herren-Einzel» (en german). dtb-tennis.de. Hamburg, Germany: Deutscher Tennis Bund. Arxivat de l'original el 1 August 2012. [Consulta: 18 febrer 2013].
* ↑ «General cable news». The Sydney Morning Herald. John Fairfax and Sons [Sydney, Australia], vol. 105, 30,443, 30-07-1935, pàg. 10.
# Gnatostomúlids

Els gnatostomúlids (Gnathostomulida) són un petit fílum d'animals quasi microscòpics. La majoria fa entre 0,5 i 1 mm de llarg. Com els platelmints tenen una epidermis ciliada, però que esdevé única per tenir un cili per cèl·lula. No tenen cavitat corporal, sistema respiratori o circulatori. Cada gnatostomúlid és un hermafrodita simultani, posseint un ovari i testicles. Estan caracteritzats per una mandíbula musculada especialitzada, que fan servir per gratar petits organismes dels grans de sorra. La seva faringe bilateralment simètrica amb les parts complexes de la seva boca cuticular fa que semblin estar molt emparentats amb els rotífers i els seus parents, fent que es classifiquin conjuntament amb els gnatífers.
Hi ha aproximadament unes 100 espècies descrites i es dona per fet que en queden moltes per descriure. Les espècies conegudes són descrites en dos ordres. Els filospermoids són molt llargs i estan caracteritzats per un rostrum allargat. Els bursovaginoids tenen òrgans parells i estan caracteritzats per la presència d'un penis i un òrgan d'emmagatzematge de l'esperma anomenat bursa.
No tenen registre fòssil.

## Filogènia

El següent cladograma, mostra les afinitats dels gnatostomúlids:
| Gnathifera | Gnathostomulida Micrognathozoa Acanthocephala Rotifera |

## Referències

* Tropical Medicine Central Resource - Gnathostomiasis Arxivat 2006-08-07 a Wayback Machine.
* ↑ Ruppert, Edward E., Fox, Richard S., Barnes, Robert D. (2004) Invertebrate Zoology (7th ed.). Brooks/Cole-Thomson Learning, Belmont, USA
* 1 2 Barnes, R.F.K. i cols. (2001). The Invertebrates: A Synthesis. Oxford: Blackwell Science.
* ↑ Gnathifera Arxivat 2012-04-02 a Wayback Machine.(anglès)
# Googol

Un googol és un nombre natural enormement gran, equivalent a 10$^{100}$ (o sigui un 1 seguit de 100 zeros). Aquest nombre fou introduït el 1920 per Milton Sirotta, nebot del matemàtic nord-americà Edward Kasner, a l'edat de 9 anys. Aquest nombre l'utilitzà com a exemple en el seu llibre Mathematics and the Imagination i, malgrat que no té cap utilitat pràctica en el món de les matemàtiques, es fa servir per il·lustrar la diferència entre un nombre inimaginablement gran i l'infinit.
Un googol pot ser escrit en la notació convencional d'aquestes maneres:
    1 googol
    = 10$^{100}$
    = 10,000,000,000,000,000,000,000,000,000,000,000,000,000,000,000,000,000,000,000,000,000,000,000,000,000,000,000,000,000,000,000,000,000
Més extensions d'aquest nombre són el googolplex, equivalent a 10$^{googol}$:
    1 googolplex = 10$^{googol}$ = 10$^{10100}$ = 10$^{10,000,000,000,000,000,000,000,000,000,000,000,000,000,000,000,000,000,000,000,000,000,000,000,000,000,000,000,000,000,000,000,000,000}$
També existeix el googolplexian, equivalent a 10$^{googolplex}$:
    1 googolplexian = 10$^{googolplex}$ = 10$^{1010,000,000,000,000,000,000,000,000,000,000,000,000,000,000,000,000,000,000,000,000,000,000,000,000,000,000,000,000,000,000,000,000,000}$
# Coanozous

Els coanozous (Choanozoa, del grec: χόανος (choanos) = "embut" + ζῶον (zōon) = "animal") és un fílum d'eucariotes unicel·lulars que pertany al clade dels opistoconts. Sembla que són més propers als animals que els fongs, esdevenint de gran interès per a l'estudi dels orígens dels animals. De fet tenen una semblança prou important amb les cèl·lules flagel·lades de les esponges (coanòcits) com per què en més d'una ocasió s'hagin classificat com a animals.

## Cladograma

| Unikonta | Amoebozoa  Opisthokonta    Animalia  Choanozoa    Choanoflagellatea Corallochytridea Mesomycetozoea Nucleariidea   Fungi |
# Démarche

La démarche és un mot francès que s'utilitza per definir qualsevol gestió diplomàtica que realitzi un agent diplomàtic davant del Ministeri d'Afers Exteriors d'un altre estat. Aquesta gestió pot ser en forma d'una petició, proposta, oferiment, protesta, insinuació, advertiment, etc.
# Bože Pravde

Bože Pravde (ciríl·lic serbi: Боже правде, pronunciació sèrbia: [bǒʒe prâːʋde], "Déu de la justícia") és l'himne nacional de Sèrbia, tal com es defineix a l'article 7 de la Constitució de Sèrbia.
Bože pravde va ser l'himne estatal del Regne de Sèrbia fins al 1919, quan Sèrbia va passar a formar part del Regne dels Serbis, Croats i Eslovens. Va ser readoptat com a himne nacional al principi per la recomanació parlamentària sobre l'ús el 2004 i després va ser sancionat constitucionalment per l'Assemblea Nacional de Sèrbia el 2006, després que Sèrbia tornés a ser independent.
La seva lletra va ser creada per Jovan Ďorďeviť i la seva música per Davorin Jenko.

## Lletra (en serbi)

Bože pravde, ti što spase
od propasti dosad nas,
čuj i odsad naše glase
i od sad nam budi spas.
Moćnom rukom vodi, brani
budućnosti srpske brod.
Bože spasi, Bože hrani,
Srpskog Kralja, srpski rod!
Složi srpsku braću dragu,
na svak' dičan slavan rad,
sloga biće poraz vragu
a najjači srpstvu grad.
Nek' na srpskoj blista grani
bratske sloge zlatan plod.
Bože spasi, Bože hrani
Srpskog Kralja, srpski rod!
Nek na srpsko vedro čelo
tvog ne padne gneva grom,
blagoslovi Srbu selo
polje, njivu, grad i dom!
Kad nastupe borbe dani,
k' pobedi mu vodi hod.
Bože spasi, Bože hrani
Srpskog Kralja, srpski rod!
Iz mračnoga sinu groba
srpske krune novi sjaj,
nastalo je novo doba,
novu sreću Bože daj.
Kraljevinu srpsku brani,
pet vekovne borbe plod.
Bože spasi, Bože hrani,
moli ti se srpski rod!

## Referències

* ↑ «National Symbols and Anthem of the Republic of Serbia». srbija.gov.rs, 20-07-2011. [Consulta: 21 maig 2023].
* ↑ Kolstø, Pål; Jelovica, Vatroslav. Conclusions: Success and Failure of Nation-building, Structural vs. Political Factors. Routledge, 2014. DOI 10.4324/9781315610993-9/serbia-symbolic-re-construction-nation-vladan-jovanović. ISBN 978-1-315-61099-3.
* ↑ Minahan, James B. The Complete Guide to National Symbols and Emblems [2 volumes] (en e n). ABC-CLIO, 23 desembre 2009, p. 525. ISBN 978-0-313-34497-8.
* ↑ Kolstø, Pål. Strategies of Symbolic Nation-building in South Eastern Europe (en anglès). Routledge, 2016-04-01. ISBN 978-1-317-04935-7.
# Bit per segon

Bit per segon o bps (que és diferent a Bps - bytes per segon-), en una transmissió de dades, és el nombre d'impulsos elementals (1 o 0) tramesos a cada segon.
Els bits per segon com a unitat de l'SI (Sistema internacional) són emprats per expressar la velocitat de transmissió de dades o bit rate.
Cal tenir en compte que una velocitat de transmissió expressada en bits per segon dividida per 8, equival a bytes per segon, atès que un byte són 8 bits.

## Vegeu també

* Mbps - Megabits per segon
# Tête de moine

El tête de moine és un formatge de pasta premsada semicuita suís fet amb llet de vaca. És extremament olorós i originari del Jura bernès (la regió francòfona del cantó de Berna). Va tenir el seu origen, fa més de 8 segles, a l'abadia de Bellelay (comuna de Saicourt, districte de Moutier) però, actualment, totes les formatgeries i lleteries de la vall produeixen aquest formatge.
Gaudeix de l'Appellation d'Origine Contrôlée (Denominació d'Origen Controlada) des del maig del 2001 i s'exporta a tot el món.
L'any 1981 es va inventar la girolle, un aparell que permetia fer "rosetes" de tête de moine fent girar un raspador sobre un eix plantat en el centre del formatge. Aquest estri va donar un impuls addicional al consum d'aquesta mena de formatge.

## Enllaços externs

* Web oficial del formatge Tête de Moine. (anglès), (francès), (alemany) i (italià)
# Gösta Frändfors

Gösta Valdemar Jönsson, més conegut com a Gösta Frändfors (Estocolm, 25 de novembre de 1915 - Estocolm, 8 d'agost de 1973), va ser un lluitador suec que va compaginar la lluita lliure i la lluita grecoromana durant les dècades de 1930 i 1940.
El 1936 va prendre part en els Jocs Olímpics d'Estiu de Berlín, on va guanyar la medalla de bronze en la prova del pes ploma del programa de lluita lliure. El 1948, una vegada finalitzada la Segona Guerra Mundial, va prendre part als Jocs de Londres, on va guanyar la medalla de plata en la prova del pes lleuger del programa de lluita lliure.
En el seu palmarès també destaquen tres medalles al Campionat d'Europa de lluita, d'or el 1947 en lluita grecoromana, i de plata el 1937 i 1946 en lluita lliure. El 1947 va rebre la Svenska Dagbladet Gold Medal. Es retirà el 1950 i el 1951 va interpretar un petit paper a la pel·lícula Spöke på semester.

## Referències

* 1 2 «Olympedia – Gösta Jönsson-Frändfors». [Consulta: 25 octubre 2024].
* ↑ «International Wrestling Database». [Consulta: 25 octubre 2024].
* ↑ «Gösta Jönsson-Frändfors - Sveriges Olympiska Kommitté» (en suec). [Consulta: 25 octubre 2024].
# Parc de l'Alhambra

El Parc de l'Alhambra està situat al carrer del mateix nom i l'avinguda de la Granvia de l'Hospitalet, al barri de Santa Eulàlia de l'Hospitalet de Llobregat.

## Història

Fou inaugurat el 6 de desembre del 1986 pel president de la Corporació Metropolitana de Barcelona, Pasqual Maragall, que va aprofitar per a destacar el que aquesta institució feia per la creació de zones verdes. A finals del 2019, associacions veïnals van promoure una consulta en defensa del parc, pel fet que el govern municipal volia construir un poliesportiu on està ubicat la zona verda.

## Descripció

Disposa d'1,7 hectàrees estructurades amb zones diferenciades per infants, persones d'edat avançada i gossos i és una de les poques zones verdes de la ciutat.

## Referències

* ↑ «En defensa del parc de l'Alhambra». LOCAL-MUNDIAL (blog), 19-11-2019.
* ↑ «La remodelació del Parc de l’Alhambra». L'H digital. Ajuntament de l'Hospitalet de Llobregat, 18-03-2022.
# Jökulhlaup

Un jökulhlaup (de l'islandès, amb el significat de «cursa de glacera») o col·lapse glacial és un tipus d'esllavissada brutal particularment poderosa i devastadora. Els jökulhlaup més freqüents tenen lloc a Islàndia, però poden produir-se sempre que acompleixin la condició de ser un volcà cobert per un casquet glacial o un indlandsis. Tal és el cas d'Alaska, l'Antàrtida, els Andes, etc. Quan un tuya (volcà subglacial) entra en erupció subglacial, la calor produïda pel magma fon enormes quantitats de gel, l'aigua del qual pot acumular-se en quedar bloquejada per les parets rocalloses que l'envolten o fins i tot pel seu mateix casquet glacial. En aquest cas, quan la pressió esdevé massa forta, la barrera que retenia el llac subglacial acaba per trencar-se, i allibera enormes quantitats d'aigua. És llavors que es produeix una important erosió de la glacera; l'aigua reescalfada trenca la glacera i pot emportar-se enormes blocs de gel de centenars de tones amb l'avinguda. Els jökulhlaup poden semblar-se als lahars, encara que aquests últims estan compostos en gran manera per cendres i acostumen a produir-se a partir de pluges torrencials. Cal no confondre jökulhlaup i surgència glacial. Cada cop més sovint, el terme jökulhlaup serveix per a designar tot un tipus d'inundació en què participa una glacera: trencament sobtat d'un llac de superfície o d'un fiord bloquejat per una glacera (cas de la glacera Perito Moreno).

## Referències

* ↑ Kirk Johnson «Alaska Looks for Answers in Glacier's Summer Flood Surges». New York Times, 22-07-2013. «Glaciologists even have a name for the process, which is happening in many places all over the world as climates change: jokulhlaup, an Icelandic word usually translated as 'glacier leap.'»
# Angola Avante

Angola Avante! (Endavant Angola!) és l'himne nacional d'Angola. Va ser adoptat el 1975, després d'independitzar-se de Portugal. Té lletra de Manuel Rui Monteiro i música de Rui Vieira Dias Mingas.

## Lletra

| Portuguès | Català |
| Ó Pátria, nunca mais esqueceremos Os heróis do quatro de Fevereiro. Ó Pátria, nós saudamos os teus filhos Tombados pela nossa Independência. Honramos o passado e a nossa História, Construindo no Trabalho o Homem novo, (bis) CORO Angola, avante! Revolução, pelo Poder Popular! Pátria Unida, Liberdade, Um só povo, uma só Nação! (bis) Levantemos nossas vozes libertadas Para glória dos povos africanos. Marchemos, combatentes angolanos, Solidários com os povos oprimidos. Orgulhosos lutaremos Pela Paz Com as forças progressistas do mundo. (bis dos últimas líneas) CORO | Oh Pàtria, mai més oblidarem Als herois del Quatre de Febrer. Oh Pàtria, saludem als teus fills Que van morir per la nostra independència. Honrem el nostre passat i la nostra història Construint mitjançant el treball al nou home. (bis dues últimes línies) COR Endavant, Angola! Revolució pel poder popular! Pàtria unida, llibertat, Un sol poble, una sola nació! (bis) Aixequem les nostres veus alliberades Per a glòria dels pobles africans. Marxem, combatents angolesos, Solidaris amb els pobles oprimits. Orgullosos lluitarem per la Pau Amb les forces progressistes del món. (bis dues últimes línies) COR |

## Referències

* ↑ Portal do Governo da República de Angola. «Símbolos Nacionais». Arxivat de l'original el 2012-09-11. [Consulta: 20 novembre 2017].
* ↑ Tiago José Berg. Hinos de todos os países do mundo (en portuguès). São Paulo: Panda Books, 2008, p. 304. ISBN 9788578882358.
# HV & CV Quick

El HV & CV Quick (Haagse Voetbal- & Cricket Vereniging Quick), també conegut com a Quick Den Haag, és un club de futbol i cricket de La Haia. Des del 2017, el seu primer equip de futbol masculí juga a la Derde Divisie. El Quick el campió nacional neerlandès de futbol de 1908 i va guanyar la Copa nacional neerlandesa en les edicions de 1909, 1910, 1911 i 1916.
Les seccions de cricket masculina i femenina han guanyat el campionat nacional diverses vegades. La masculina va guanyar tres vegades a la segona meitat del segle XX i dues vegades al segle XXI. Les dones van guanyar el títol cinc vegades al segle XXI.

## Futbol
### Jugadors destacats

Els següents jugadors van ser convocats per representar els seus equips nacionals en el futbol internacional i van rebre convocatòries mentre jugaven al Quick Den Haag:
* Leo Bosschart (1909–1921)
* Wim Groskamp (1906–1910)
* Henk Muller (1905–1906)
* Louis Otten (1905–1914; 1922–1923)
* Jops Reeman (1905–1908)
* Arend Schoemaker (1931–1934)
* Edu Snethlage (1903–1910)
* Noud Stempels (1907–1908)
* Caius Welcker (1905–1911)

### Jugadors en tornejos internacionals

La següent és una llista de jugadors de Quick Den Haag que han competit en tornejos internacionals, i han participat a la Copa del Món de la FIFA.
| Copa | Jugadors |
| Copa del Món de la FIFA 1934 | Arend Schoemaker |

### Palmarès

* Lliga neerlandesa de futbol:
** 1907–08
* Copa neerlandesa de futbol:
** 1908–09, 1909–10, 1910–11, 1915–16

## Referències

* ↑ «Quick, Haagse Voetbal & Cricket Vereniging». KNCB. [Consulta: 26 juny 2024].
* ↑ «Netherlands - Champions». RSSSF.
* ↑ «Netherlands Cup Finals». rsssf.com. [Consulta: 9 abril 2024].

## Enllaços externs

* HV & CV Quick - Lloc web oficial
# Habanos

Habanos S.A. és una empresa cubana de fabricació de tabac que dirigeix la promoció, distribució i exportació de cigars, i altres productes relacionats amb el món del tabac, de Cuba a tot el món. Es va fundar l'any 1994. La propietat d'Habanos es reparteix a parts iguals entre l'empresa estatal Cubatabaco i la multinacional espanyola Altadis. Habanos comercialitza les marques Cohiba, Montecristo, Bolívar, Partagàs i Romeo y Julieta, entre d'altres. El 2023, la Corporació Habanos S.A. va assolir una facturació rècord d'ingressos de 721 milions de dòlars amb un augment del 31% respecte de l'any anterior a causa de l'increment de la demanda mundial de productes de luxe.

## Història

Habanos és propietària de totes les marques comercials de cigars i cigarrets de fabricació cubana i de la cadena de botigues La Casa Del Habano. Per a controlar la distribució i protegir-se de la falsificació, Amb presència en més de 130 països dels cinc continents, Habanos exporta només a una empresa de cada país (Hunters & Frankau per a Gran Bretanya i Gibraltar, 5th Avenue Cigars per a Alemanya, Intertabak per a Suïssa, Pacific Cigar Co. per a la major part dea Vora del Pacífic, etc. .). L'únic estat al qual Habanos no ven cigars són els Estats Units d'Amèrica a causa del bloqueig econòmic que sostenen contra Cuba des de 1962.
L'any 2000, la multinacional francoespanyola Altadis va comprar el 50% d'Habanos S.A. Altadis va ser adquirida per Imperial Tobacco el febrer de 2008. El maig de 2019 Imperial Tobacco va anunciar la seva intenció de vendre la seva divisió de cigars premium, inclosa la seva participació a Habanos S.A. Un any més tard, Imperial Brands va anunciar la venda d'Habanos S.A. mitjançant dues transaccions diferents per un total de de 1.225 milions d'euros.

## Referències

* ↑ «HABANOS, S.A. CELEBRA TRES DÉCADAS DE ÉXITO EN LA INAUGURACIÓN DEL XXIV FESTIVAL DEL HABANO» (en castellà). [Consulta: 22 setembre 2024].
* 1 2 Morales, Emilio. Marketing without Advertising: Brand Preference and Consumer Choice in Cuba. Routledge, 2011. ISBN 9781136481024.
* 1 2 Rendón Matienzo, Fidel. «Con récord en los ingresos Habanos S.A. arriba a sus 30 años» (en espanyol europeu). ACN, 22-09-2024. [Consulta: 22 setembre 2024].
* ↑ «Las exportaciones de puros cubanos aumentan un espectacular 31%», 26-02-2024. [Consulta: 22 setembre 2024].
* ↑ Speranza, Matteo. The Cuban Cigar Handbook: The Discerning Aficionado's Guide to the Best Cuban Cigars in the World. Simon and Schuster, 2016, p. 73. ISBN 9781604336207.
* ↑ «How JFK snagged 1,200 Cuban cigars before the trade embargo» (en anglès). IrishCentral.com, 19-11-2021. [Consulta: 25 gener 2023].
* ↑ Inc, M. Shanken Communications. «A Message for America». Cigar Aficionado.
* ↑ «Imperial Brands exiting the cigar industry.», 01-05-2019. Arxivat de l'original el de novembre 25, 2020. [Consulta: de setembre 22, 2024].
* ↑ Imperial Brands vende negocio de puros on Europa Press, 27 May 2020
# Viking Fotballklubb

El Viking Fotballklubb és un club noruec de futbol de la ciutat de Stavanger.

## Història

El Viking va ser fundat a Stavanger el 1899. La seva millor època la visqué als anys setanta amb quatre títols consecutius entre 1972 i 1975, a més del doblet (lliga i copa) el 1979.

## Jugadors destacats

* Gary Goodchild
* Ben Wright (2001-02)
* Paul Kane

### Jugadors amb més partits

* 551 Svein Kvia
* 523 Sigbjørn Slinning
* 501 Erik Johannesen
* 500 Torbjørn Svendsen
* 482 Sverre Andersen
* 425 Bjarte Lunde Aarsheim
* 414 Olav Nilsen

### Jugadors amb més gols

* 202 Reidar Kvammen
* 181 Trygve Johannessen
* 180 William Danielsen
* 176 Arthur Kvammen
* 167 Egil Østenstad
* 146 Åsbjørn Skjærpe
* 124 Håkon Kindervåg

## Palmarès

* Lliga noruega de futbol: 1958, 1972, 1973, 1974, 1975, 1979, 1982, 1991
* Copa noruega de futbol: 1953, 1959, 1979, 1989, 2001

## Enllaços externs

* Web oficial
* Web oficial de seguidors
* Fòrum Arxivat 2006-08-19 a Wayback Machine.